open-index/open-wikipedia-markdown huggingface dataset:
Էլ Բայադ

**Էլ Բայադ** (), քաղաք Ալժիրի կենտրոնական մասի հյուսիս արևմուտքում, նույնանուն վիլայեթի վարչական կենտրոնն է։

## Աշխարհագրական դիրք
Քաղաքը գտնվում է վիլայեթի հյուսիսային մասում՝ Սահարյան Ատլասի լեռնային տեղանքում, ծովի մակարդակից 1304 մետր բարձրության վրա։Էլ Բայադը գտնվում է Ալժիրի մայրաքաղաքից մոտավորապես 385 կիլոմետր հարավ-արևմուտք։

## Ժողովրդագրություն
Ըստ 2008 թվականի մարդահամարի տվյալների՝ քաղաքի բնակչությունը կազմում է 91632 մարդ։
Քաղաքի բնակչության թվաքանակի դինամիկան ըստ տարիների․

## Տրանսպորտ
Քաղաքի հյուսիս-արևելքից 10 կմ հեռավորության վրա գտնվում է նույնանուն օդանավակայանը։

## Ծանոթագրություններ

Կատեգորիա:Ալժիրի քաղաքներ
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Քլավեր

**Քլավեր** (), ոչ մեծ քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Մացիկամա մունիցիպալիտետի կազմում։

## Ստուգաբանություն
Քաղաքի անունը ծագում է աֆրիկաանս լեզվով բառից, որը նշանակում է երեքնուկ։

## Աշխարհագրական դիրք
Քաղաքը գտնվում է նահանգի հյուսիսարևմտյան մասում՝ Ուլիֆանտս գետի աջ ափին։ Տեղակայված է նահանգի վարչական կենտրոն Քեյփթաուն քաղաքից 234 կմ դեպի հյուսիս (ուղիղ գծով)։ Ծովի մակարդակից բացարձակ բարձրությունը կազմում 87 մետր։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը 158 մմ է։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 18,6&nbsp;°C-ից (հուլիս) մինչև 31,4&nbsp;°C (փետրվար)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսում կազմում է 6,1&nbsp;°C։

## Բնակչություն
2001 թվականի պաշտոնական մարդահամարի տվյալներով՝ բնակչությունը կազմել է 4477 մարդ, որոնցից տղամարդիկ կազմել են 48,47 %, կանայք՝ 51,53 %: Ռասայական առումով, գունամորթները կազմել են քաղաքի բնակչության 78,22 %-ը, սպիտակամորթները՝ 18,56 %, նոգրոիդները՝ 3,15 %, ասիացիներ (այդ թվում, հնդիկներ)՝ 0,07%: Քաղաքացիների շրջանում առավել տարածված լեզուներն են եղել աֆրիկաանսը (96,65 %), կոսան (2,68 %) և անգլերենը (0,47 %)։

2011 թվականի պաշտոնական մարդահամարի ընթացքում ստացված տվյալների համաձայն՝ Քլավերում բնակվում էր 6234 մարդ, որոնցից տղամարդիկ կազմում էին 49,12 %, կանայք՝ 50,88 %: Ռասայական առումով գունամորթները կազմել են քաղաքի բնակչության 75,25 %-ը, սպիտակամորթները՝ 13,62 %, նեգրոիդները՝ 9,42 %, ասիացիները (այդ թվում, հնդիկներ)՝ 0,98 %, այլ ցեղերի ներկայացուցիչները՝ 0,72 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (89,17 %), կոսան (4,62 %), ժեստերի լեզուն (3,13 %) և անգլերենը (1,27 %)։

## Տրանսպորտ
Քաղաքի միջով անցնում են  R362 և R363 տարածաշրջանային մայրուղիները։ Դրանից բացի, Քլավորից արևմուտք անցնում է N7 ազգային ավտոճանապարհը։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Սիտրուսդալ

**Սիտրուսդալ** (), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Սեդերբերգ մունիցիպալիտետի կազմում։

## Պատմություն
Ժամանակակից քաղաքի տեղում բնակավայրը հիմնադրվել է Հարավային Աֆրիկայում հոլանդական ռեֆորմատորական եկեղեցու ներկայացուցիչների կողմից 1916 թվականին։ 1957 թվականին Սիտրուսդալին շնորհվել է քաղաքի կարգավիճակ։ Քաղաքի անունը աֆրիկաանսից թարգմանվում է որպես «ցիտրուսների հովիտ»։

## Աշխարհագրական դիրք
Քաղաքը գտնվում է նահանգի արևմտյան մասում՝ Ուլիֆանտս գետի աջ ափին։ Այն տեղակայված է Միդելբերխ լեռնաշղթայից արևմուտք՝ նահանգի վարչական կենտրոն Քեյփթաունից մոտ 150 կիլոմետր դեպի հյուսիս-հյուսիս-արևելք (ուղիղ գծով)։ Ծովի մակարդակից բացարձակ բարձրությունը կազմում է 252 մետր։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 334 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,8&nbsp;°C-ից (հուլիս) մինչև 30,3&nbsp;°C (փետրվար)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսում կազմում է 5,3&nbsp;°C։

## Բնակչություն
2001 թվականի պաշտոնական մարդահամարի տվյալներով՝ բնակչությունը կազմում էր 5023 մարդ, որոնցից տղամարդիկ կազմում էին 48,93 %, կանայք՝ 51,17 %: Ռասայական առումով, գունամորթները կազմել են քաղաքի բնակչության 73,02 %-ը, սպիտակամորթները՝ 21,28 %, նոգրոիդները՝ 5,63 %, ասիացիները (այդ թվում՝ հնդիկներ)՝ 0,06 %։ Քաղաքացիների շրջանում ամենատարածված լեզուներն են եղել աֆրիկաանսը (94,6 %), կոսան (4,18 %), անգլերենը (0,9 %) և սեսոտոն (0,18 %)։

2011 թվականի պաշտոնական մարդահամարի ընթացքում ստացված տվյալների համաձայն՝ Սիտրուսդալում բնակվում էր 7177 մարդ, որոնցից տղամարդիկ կազմում էին 49,27 %, կանայք՝ 50,73 %: Ռասայական առումով գունամորթները եղել են քաղաքի բնակչության 68,98 %-ը, նեգրոիդները՝ 15,62 %, սպիտակամորթները՝ 14,55 %, ասիացիները (այդ թվում՝ հնդիկներ)՝ 0,18 %, այլ ցեղերի ներկայացուցիչները՝ 0,68 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (87,51 %), կոսան (5,9 %), սեսոտոն (2,35 %), անգլերենը (1,9 %) և թսվանան (0,84 %)։

## Տրանսպորտ
Քաղաքից արևմուտք անցնում է N7 ազգային ավտոճանապարհը, իսկ հարավային մասով՝ R303 տարածաշրջանային մայրուղին։ Քաղաքն ունի երկաթուղային կայարան։ Սիտրուսդալից հարավ տեղակայված է համանուն ոչ մեծ օդանավակայանը (ICAO՝ FACI)։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Դեսրանս (ֆիլմ)

**Դեսրանս** (), 2019 թվականին նկարահանված բուրկինյան գեղարվեստական ֆիլմ՝ դրամատիկական թրիլլեր, որի ռեժիսորը Ապոլին Տրաորեն է, պրոդյուսերը՝ Դենիս Կունոն։ Գլխավոր դերերը կատարել են Ջիմի Ժան-Լուին և Ջեմիմա Նաոմի Նեմլինը, երկրորդ պլանի դերերը՝ Էվելին Իլին և Մայք Դանոնը։ Ֆիլմը նկարահանվել է Հայիթիում։

Կինոնկարը պատմում է 2010-11 թվականներին Փղոսկրե Ափում տեղի ունեցած հետընտրական բռնությունների մասին՝ կենտրոնանալով 12-ամյա մի աղջնակի խիզախության վրա։ Ֆիլմի պրեմիերան կայացել է Բուրկինա Ֆասոյի մայրաքաղաք Ուագադուգուում անցկացված կինո- և հեռուստատեսային ֆիլմերի համաաֆրիկյան փառատոնում (Fespaco): Ֆիլմը աֆրիկյան կինոակադեմիայի  մրցանակի է առաջադրվել «Գլխավոր դերի լավագույն կատարում» անվանակարգում

## Դերասանական կազմը
* Ջիմի Ժան-Լուի - Ֆրենսիս Դեսրանս 
* Ջեմիմա Նաոմի Նեմլին - Հաիլա 
* Էվելին Իլի
* Մայք Դանոն
* Նարսիս Աֆետի
* Տիեկումբա Դոսո
* Միսսա Նդրի
* Դելֆին Քատարա
* Բենվենյու Նեբա
* Տոտի Դջա

## Ծանոթագրություններ

## Արտաքին հղումներ
* 

Կատեգորիա:2019 դրամա ֆիլմեր
Կատեգորիա:Աֆրիկայի արվեստ
Կատեգորիա:Աֆրիկայի կինոարվեստ
Կատեգորիա:Աֆրիկայի մշակույթ
Կատեգորիա:Բուրկինա Ֆասոյի արվեստ
Կատեգորիա:Բուրկինա Ֆասոյի մշակույթ
Կատեգորիա:2019 ֆիլմեր
Սաիդա

**Սաիդա** (), քաղաք Ալժիրի հյուսիսարևմտյան մասում։ Նույնանուն վիլայեթի վարչական կենտրոնն է։

## Աշխարհագրական դիրքը
Գտնվում է վիլայեթի հյուսիս-արևմուտքում, Ատլասի լեռներում, ծովի մակերևույթից 868 մետր միջին բարձրության վրա., երկրի մայրաքաղաք Ալժիրից մոտավորապես 335 կիլոմետր դեպի հարավ-արևմուտք։ Շրջակայքում կան 1 000-1 200 մետր բարձրությամբ սարեր։

## Պատմություն
Աշխարհագրական բարենպաստ դիրքի շնորհիվ Սաիդան ռազմավարական կարևոր նշանակություն է ունեցել. դեռևս հինհռոմեական ժամանակներում այստեղ բերդ է կառուցվել։ Բնակավայի ամրություններն օգտագործել է նաև 19-րդ դարի Ալժիրի ազգային-ազատագրական շարժման առաջնորդ Աբդ ալ Քադիրը, ով 1844 թվականին, երբ ֆրանսիական զորքերը մոտեցել են, այրել է քաղաքը։ Ֆրանսիացիները վերականգնել են այն և դարձրել իրենց ֆորպոստը, որտեղ մի ժամանակ հանգրվանել է ֆրանսիական օտարերկրյա լեգեոնի գնդերից մեկը։ Բնակավայրի բուռն թափով աճին նպաստել է երկաթուղու բացումը 1862 թվականին։ 1896 թվականին քաղաքի բնակչության թվաքանակն արդեն հասել էր  7 803-ի, ընդ որում՝ բնակիչներից 3641-ը մուսուլմաններ էին, 2801-ը՝ ֆրանսիացիներ, 1348-ը՝ այլ եվրոպացիներ (հիմնականում իտալացիներ, իսպանացիներ, մալթացիներ)։ Ըստ պաշտոնական տվյալների՝ քաղաքում ապրել է նաև 13 հրեա։

## Պատկերասրահ

حي داودي موسى.JPG|Տեսարան քաղաքից
حي قصديري بمحاذاة واد ملوث.jpg|Տեսարան քաղաքից
زاوية مولاي الطيب بسعيدة.JPG|Տեսարան քաղաքից


## Ժողովրդագրություն
2008 թվականին անցկացված մարդահամարի տվյալներով քաղաքի բնակչության թվաքանակը եղել է 128&nbsp;413:

*Քաղաքի բնակչության թվաքանակի փոփոխությունները.*

Բնակչության միջին տարեկան աճը կազմել է 1,12%։

## Տրանսպորտ
Սաիդայից 3 կիլոմետր դեպի հյուսիս ընկած է նույնանուն օդանավակայանը։ Քաղաքն այլ բնակավայրերի հետ կապված է նաև երկաթուղով ու ավտոտրանսպորտով։

## Տնտեսություն
Սաիդան գյուղատնտեսական արտադրանքի թողարկման տարածաշրջանային կենտրոն է։ Շրջապատող սարերն անտառապատ են։ Քաղաքի մերձակա դաշտերում աճեցնում են ցորեն, ձիթապտուղ, խաղող, էսպարտո։ Զարգացած է անասնապահությունը։  Արտադրվում են ձավարեղեն, բուրդ, կաշվեղեն։ Սաիդան կրում է «Ջրերի քաղաք» մականունը. շրջակայքում կան հանքային առատ աղբյուրներ, որոնց ջուրը շշալցվում է և վաճառքի հանվում։

## Ծանոթագրություններ

## Գրականություն
* *Étude hydrogéologique des Monts de Saida*, Clair André, Alger, 1952
* Eugène Fromentin, *Une année dans le Sahel*

Կատեգորիա:Ալժիրի բնակավայրեր
Կատեգորիա:Ալժիրի քաղաքներ
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Բոլգատանգա

**Բոլգատանգա** (), քաղաք Գանայի հյուսիսում, Վերին Արևելյան շրջանի վարչական կենտրոնը։ Քաղաքը գտնվում է ծովի մակարդակից 177 մետր բարձրության վրա։

Քաղաքի մեծ մասն իրենից ներկայացնում է կավե շինություններով ավան, որոնցից յուրաքանչյուրը շրջապատված է դաշտերով։ Քաղաքը զբաղեցնում է մոտ 410կմ² տարածք։ Բնակիչների հիմնական զբաղմունքը մշակաբույսերի աճեցումն է և անասնաբուծությունը։ Բոլգատանգան արհեստների հայտնի կենտրոն է․ այստեղ պատրաստում են ծղոտե գլխարկներ և զամբյուղներ, կաշվե և մետաղե առարկաներ, ոսկերչական իրեր։ Բոլգատանգայում շուկան հայտնի է գունավոր հյուսված արտադրանքով։

Քաղաքով է անցնում ազգայնի N10 ճանապարհը, «Մեծ հյուսիսային ճանապարհը» (*Great North Road*), որը ավտոմոբիլային հաղորդակցությամբ իրար է կապում երկրի հարավն ու հյուսիսը։ Ճանապարհը, որը Աքրայից մինչև Գվինեական ծոցի ափ հյուսիսում անցնում է շրջանների վարչական կենտրոններով (Կոֆորիդուա, Կումասի, Թամալե) և տանում է Բուրկինա Ֆասո, տրանսպարտային միջանցք է Բուրկինա Ֆասոյի, Մալիի և Նիգերի համար դեպի ծով դուրս գալու։

Հյուսիսային շրջանում՝ բրիտանական Ոսկե ափ գաղութի տարածքում 1907 թվականին (այլ աղբյուրներով՝ 1900 թվականին) սկսվել է ճանապարհի անցկացումը։ Թամալայում երկրի հարավից ճանապարհի շինարարության սկիզբը կապված է 1907 թվականին Համբագ քաղաքից Թամալայի հյուսիսային տարածքների բրիտանական վարչակազմի կենտրոնի տեղափոխման հետ։ Ճանապարհը կառուցում էին աֆրիկացի աշխատողները՝ եվրոպացիների հսկողության ներքո։ Շինարարությունը ուղեկցվում էր մեծ դժվարություններով՝ կապված բնական պայմանների, ճահճային տեղանքի, գործիքների և պարենամթերքի պակասի, վերահսկողության և տեխնիկական գիտելիքների պակասի, ինչպես նաև ավելի շահավետ աշխատանքի համար աշխատողների հեռանալու հետ։ Շինարարությանը մասնակցել են վագլա, վալա, գանժա, ֆրաֆրա և բուլի ցեղերը։ Անձրևների, որոնք լվանում էին ճանապարհը և հրդեհների պատճառով, որոնց ժամանակ այրվում և քանդվում էին փայտից կամուրջները, հարկ էր լինում ճանապարհը կրկին կառուցել։ Առաջին աշխարհամարտի սկսվելու պատճառով շինարարությունը դանդաղել է։ 1920 թվականին ճանապարհի Կումասի-Թամալե հատվածը ավարտված էր։ Առաջինը նրանով քայլել է Ոսկե ափի նահանգապետը՝ Գորդոն Գոգիսբերգը (1919—1927)։

## Ժողովրդագրություն
Քաղաքի բնակչությունը ըստ տարիների։

## Ծանոթագրություններ

Կատեգորիա:Աֆրիկայի բնակավայրեր
Կատեգորիա:Բնակավայրեր այբբենական կարգով
Կատեգորիա:Գանայի բնակավայրեր
Կատեգորիա:Գանայի քաղաքներ
Ռուսապե

**Ռուսապե** (), փոքրիկ քաղաք Զիմբաբվեում՝ Մանիկալենդ պրովիցիայում։ Մակոնի շրջանի վարչական կենտրոնն է։ Բնակչությունը 30 316 մարդ (ըստ 2012 թվականի մարդահամարի տվյալների)։

Երկար ժամանակ քաղաքում գոյություն ունի հուդայական համայնք։ Տեղի հուդայականները կարծում են, որ բանտու ժողովուրդը ինչպես հոգով, այնպես էլ արյունով Իսրայելի թագավորության բնակիչների հետնորդներն են։

## Աշխարհագրություն
Ռուսապե քաղաքը գտնվում է երկրի արևելքում՝ Մոզամբիկի սահմաններից ոչ հեռու, մայրաքաղաք Հարարեից 174 կմ հեռավորության վրա։ Ռուսապեով անցնող ավտոմոբիլային մայրուղին Հարարան կապում է Մուտարե քաղաքի հետ։

Կլիման տաք է, չոր, կիսաանապատային։ Տեղումների մեծ մասը լինում է նոյեմբերից մինչև փետրվար ընկած հատվածում։

## Բնակչություն
Քաղաքի բնակչությունը կայուն աճում է։

## Ծանոթագրություններ

## Արտաքին հղումներ

Կատեգորիա:Աֆրիկայի բնակավայրեր
Կատեգորիա:Զիմբաբվեի բնակավայրեր
Կատեգորիա:Զիմբաբվեի քաղաքներ
Բունա Սառ

**Բունա Ջունիոր Սառ** (ֆր․՝ Bouna Sarr, , Ֆրանսիա), պրոֆեսիոնալ ֆուտբոլիստ, եզրային պաշտպան, ով կարողանում է նաև հանդես գալ վինգերի դերում։ Հանդես է գալիս գերմանական «Բավարիա Մյունխեն»-ի և Սենեգալի ազգային հավաքականի կազմում։

## Ակումբային կարիերա
### «Օլիմպիկ Մարսել»
Ֆուտբոլիստը իր պրոֆեսիոնալ կարիերան սկսել է Մեց քաղաքի համանուն թիմի կազմում, որտեղ հանդես է եկել 2011-2015 թվականների ընթացքում։ Այնուհետև՝ 2015 թվականի հուլիսի 7-ին նա տեղափոխվել է «Օլիմպիկ Մարսել»։

Բունա Սառը ֆրանսիական թիմի կազմում 2018 թվականի մայիսի 3-ին մասնակցել է ՈՒԵՖԱ Եվրոպա լիգայի կիսաեզրափակիչ հանդիպմանը, որը տեղի է ունեցել «*Զալցբուրգ*ի» դեմ։ Այդ հանդիպումն ավարտվել է 1-2 հաշվով՝ «Զալցբուրգի» հաղթանակով, սակայն երկու խաղերի արդյունքում, հաղթելով ընդհանուր 3-2 հաշվով՝ «Մարսելը» դուրս եկավ եզրափակիչ։ Իսկ եզրափակչում արդեն ֆրանսիական ակումբը մրցեց «Ատլետիկո Մադրիդի» դեմ։

### «Բավարիա Մյունխեն»
2020 թվականի հոկտեմբերի 5-ին Բունա Սառը տեղափոխվել է գերմանական «Բավարիա Մյունխեն» և թիմի հետ կնքել չորս տարվա պայմանագիր։ Իր նորամուտը ֆուտբոլիստը նշել է հոկտեմբերի 15-ին Գերմանիայի գավաթի խաղարկության առաջին փուլի շրջանակներում կայացած «*Դյուրեն ՖԱ*»-ի դեմ խաղում։ Սառը այդ խաղում երկու գոլային փոխանցում է կատարել Էրիկ Շուպո-Մոտինգին, իսկ հանդիպումն ավարտվել է 3-0 հաշվով։ 2021 թվականի օգոստոսի 25-ին Բունա Սառը իր առաջին գոլն է խփել մյունխենյան թիմի կազմում Գերմանիայի 5-րդ դիվիզիոնը ներկայացնող «*Բրեմեր*ի» դեմ խաղում։ Այդ հանդիպումը ավարտվել է 12-0 հաշվով։

## Միջազգային կարիերա
Սառը ծնվել է Գերմանիայում։ Հայրը սենեգալցի է, մայրը՝ գվինեացի։ 2014 թվականի դեկտեմբերին ֆուտոբլիստը հրավիրվել է Գվինեայի ազգային հավաքական, սակայն նա հանդես չի եկել այդ հավաքականի կազմում։ 2021 թվականի սեպտեմբերին նա հրավիրվել է Սենեգալի ազգային հավաքական՝ մասնակցելու ԱԱ 2022-ի որակավորման փուլի Նամիբիայի, Տոգոյի և Կոնգոյի հավաքականների դեմ խաղերին։ Իր առաջին հանդիպումը Բունան անցկացրել է հոկտեմբերի 9-ին՝ մասնակցելով Նամիբիայի հավաքականի դեմ խաղին։

## Վիճակագրություն

## Ձեռքբերումներ
### «Օլիմպիկ Մարսել»
* ՈՒԵՖԱ Եվրոպա լիգայի փոխչեմպիոն - 2017-18

### «Բավարիա Մյունխեն»
* Բունդեսլիգայի չեմպիոն - 2020-21
* Գերմանիայի սուպերգավաթակիր - 2021
* Աշխարհի ակումբային առաջնության հաղթող - 2020

## Ծանոթագրություններ

## Արտաքին հղումներ
*

Կատեգորիա:1992 ծնունդներ
Կատեգորիա:Բավարիա Մյունխենի ֆուտբոլիստներ
Կատեգորիա:Լիոն քաղաքում ծնվածներ
Կատեգորիա:Հունվարի 31 ծնունդներ
Կատեգորիա:Սենեգալի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Ֆրիդենբուրգ

**Ֆրիդենբուրգ** (), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի կազմում, Սալդանիա Բեյ տեղական համայնքի վարչական կենտրոնն է։

## Պատմություն
Ժամանակակից քաղաքի տեղում բնակավայրը հիմնադրվել է 1883 թվականին (այլ տվյալներով՝ 1875 թվականին)։ 1932 թվականին Ֆրիդենբերգն ստացել է մունիցիպալիտետի կարգավիճակ։

## Աշխարհագրական դիրք
Քաղաքը գտնվում է նահանգի արևմտյան մասում՝ Ատլանտյան օվկիանոսի ափին, Սալդանիա Բեյ ծովածոցից հյուսիս, նահանգի վարչական կենտրոն Քեյփթաունից մոտավորապես 117 կմ (ուղիղ գծով) դեպի հյուսիս-արևմուտք։ Ծովի մակարդակից բացարձակ բարձրությունը 252 մետր է։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 239 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,5&nbsp;°C-ից (հուլիսին) մինչև 25,6&nbsp;°C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսվա ընթացքում 8&nbsp;°C է։

## Բնակչություն
2001 թվականի պաշտոնական մարդահամարի տվյալներով՝ բնակչությունը կազմել է 5864 մարդ, որոնցից տղամարդիկ կազմել են 49,6 %, կանայք՝ 50,4 %: Ռասայական առումով գունամորթները եղել է քաղաքի բնակչության 63,25 %-ը, սպիտակամորթները՝ 18,73 %, նեգրոիդները՝ 17,4 %, ասիացիները (այդ թվում՝ հնդիկներ)՝ 0,61 %։ Քաղաքացիների շրջանում առավել տարածված լեզուներն են եղել աֆրիկաանսը (79,71 %), կոսան (14,11 %), անգլերենը (3,77 %) և սեսոտոն (1,38 %)։

2011 թվականի պաշտոնական մարդահամարի ընթացքում ստացված տվյալների համաձայն՝ Ֆրիդենբուրգում բնակվել է 38 382 մարդ, որոնցից տղամարդիկ կազմել են 50,42 %, կանայք՝ 49,58 %: Ռասայական առումով, գունամորթները կազմել են քաղաքի բնակչության 55,75 %-ը, նեգրոիդները՝ 28,73 %, սպիտակամորթները՝ 13,81 %, ասիացիները (այդ թվում՝ հնդիկներ)՝ 0,65 %, այլ ցեղերի ներկայացուցիչները՝ 1,06 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (68,68 %), կոսան (19,31 %), անգլերենը (4,98 %), սեսոտոն (1,66 %) և թսվանան (0,92 %)։

## Տրանսպորտ
Քաղաքով անցնում են R399 և R45 տարածաշրջանային մայրուղիները։ Քաղաքում գործում է երկաթուղային կայարան։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Ռուբեն Սահակյան (իրավաբան)

**Ռուբեն Արամի Սահակյան** (), հայ փաստաբան, Հայաստանի վաստակավոր իրավաբան (2013), Հայաստանի փաստաբանների պալատի անդամ և առաջին նախագահը՝ 2005-2013 թվականներին։

## Կենսագրություն
Ռուբեն Սահակյանը ծնվել է 1947 թվականի հունիսի 13-ին Երևանում, ավարտել է Վոլգոգրադի բարձրագույն իրավաբանական դպրոցը, ստացել է քրեագետ իրավաբանի որակավորում։ Մինչև 1984 թվականը ՀՍԽՀ Ներքին գործերի համակարգում աշխատել է  որպես քննիչ, բաժանմունքի պետ։ 1985 թվականից ընդգրկվել է Հայաստանի փաստաբանական կոլեգիայի շարքեր և գործող փաստաբան և միության խորհրդի անդամ է եղել։ 1988 թվականից եղել է Հայոց Համազգային շարժման իրավաբանական խմբի անդամ։ 1988 թվականի Սումգայիթի ջարդերից անմիջապես հետո մեկնել է Սումգաիթ և Բաքու՝ պաշտպանելու բռնության ենթարկված հայերի իրավունքները։ 1990 թվականին կոլեգաների հետ ստեղծել է «Արցախ» իրավաբանական կոնսուլտացիան, որը մի շարք հնչեղ քրեական գործեր է վարել։ Ռուբեն Սահակյանը վարել է ՀԱԲ-ի Ռազմիկ Վասիլյանի, Մայիս Միրզոյանի (Ճայ Մայիս) պաշտպանությունը, Դրոյի գործը, Ալեքսան Հարությունյանի (հոկտեմբերի 27-ի գործով), վրացահայ Պողոս Պողոսյանի ներկայացուցիչն է եղել դատարանում։ Ռուբեն Սահակյանը եղել է Հայաստանի փաստաբանների պալատի հիմնադիրներից ու առաջին նախագահը՝ ընտրվել է 2005 թվականի հոկտեմբերի 4-ին և պաշտոնավարել է մինչև 2013 թվականի հոկտեմբերի 4-ը։ 2019 թվականից հանդես է եկել որպես Հայաստանի Հանրապետության երկրորդ նախագահ Ռոբերտ Քոչարյանի շահերի պաշտպան։

Մահացել է 2021 թվականի հոկտեմբերի 17-ին Երևանում։

## Ծանոթագրություններ

Կատեգորիա:Հայ իրավաբաններ
Կատեգորիա:Հայ փաստաբաններ
Կատեգորիա:ՀՀ վաստակավոր իրավաբաններ
Թաղ (ճարտարապետություն)

**Թաղ**, (ճարտարապետության մեջ), տարածական կառուցվածք, կորընթարդ մակերեսով ծածկ։ Կիրառվում է հիմնականում գոգավորությամբ դեպի վեր։ Ինչպես և կամարը, առավելապես աշխատում է սեղմման, ուղղահայաց և հրման հորիզոնական ճիգերը հաղորդելով հենարաններին (վերջինը որոշ կառուցվածքներում կարող է բացակայել կամ մարվել իր իսկ մարմնի մեջ)։

## Կառուցման  համաչափական տարրերը
Թաղի համաչափական հիմնական տարրերն են՝ թռիչքը (երկու հենարանների միջև եղած հեռավորությունը), վերելքի սլաքը (առավել բարձր կետի ուղղահայաց հեռավորությունը հենման մակերեսից)։

Ըստ համաչափության ստորաբաժանվում են՝
# բարձրասլաք (սլաքի հարաբերությունը թռիքին մեծ է 1/2-ից), 
#ցածրասլաք (նույն հարաբերությունը տատանվում է 1/4 – 1/2-ի միջև),
# տափարակ (հարաբերությունը փոքր է 1/4-ից) թաղերի։

Հիմնականում լինում են՝ thumb|100px|Գլանաձև   thumb|200px|Խաչային   thumb|250px|Հայելային   thumb|250px|Առագաստային
* գլանային (ընդլայնական կտրվածքում ներկայացնում է շրջանագծի, էլիպսի կամ կոնագծի մաս, հենվում է զուգահեռադիր պատերին՝ հեծանակապ կամ կամարակապ սյունաշարերին, որոնք և իրենց վրա են կրում հրման և ծանրության ուժերը), 
* գոցված և խաչային (առաջինը ստացվում է կիսաշրջանաձև կտրվածքի երկու գլանային թաղերի ուղղահայաց փոխհատումից առաջացած մարմնի ներքին մակերեսներից, մյուսը՝ արտաքին մակերեսներից),
* հայելային (ստացվում է գոցված թաղից՝ նրա վերին մասը հարթությամբ հատելու միջոցով), 
* առագաստային (ստացվում է գմբեթի երկու զույգ հակադիր մասերը հարթ մակերեսով հատելու միջոցով)։

Հիմնական ձևերի բազմաթիվ տարատեսակները պայմանավորված են դրանց կտրվածքների կորերի տարբերությամբ և թաղակագմ առանձին տարրերի զանազան, համակցությամբ (սլաքային, սահող, խարսխաթաղ ևն)։ Առանձնահատուկ են ջլաղեղային թաղերը (տես Գոթական ոճ)։ Հնագույնները, այսպես կոչված, «կեղծ» թաղերն են, որ ստացվում են հորիզոնական շարքերի դեպի վեր հետզհետե առաջ բերելու միջոցով։ Դրանցում հրման ուժերը բացակայում են։ Թաղ կիրառվել է հնագույն ժամանակներից և սկզբում գլխավորապես կառուցվել աղյուսից ու քարից։ Այնքանով, որքանով քարի ծռման աշխատելու հնարավորությունները սահմանափակ են, թաղի (որտեղ քարն աշխատում է սեղմման) կիրառումը հնարավոր դարձրեց առանց հենարանների ավելի մեծ թռիչքներ ծածկել։ XIX դ. 2-րդ կեսից թաղեր ստեղծվում էին մետաղական կառուցվածքներից։ XX դ. ստեղծվեցին միաձույլ, հավաքովի երկաթբետոնե, նրբապատ թաղանթատիպ և այլ կառուցվածքների թաղեր։

## Տես նաև
* Գոթական ճարտարապետություն

Կատեգորիա:Շինարարական տարրեր և կառուցվածքներ
Կատեգորիա:Ճարտարապետական տարրեր
Կամինյա

**Կամինյա**, չիլիական գյուղական համայնք Տարապակայի շրջանի Տամարուգալ նահանգում։ 2002 թվականի մարդահամարի համաձայն, համայնքի բնակչությունը կազմում էր 1275 մարդ։ Զբաղեցնում է 2200.2 կմ² տարածք (850 մղոն²)։

## Ժողովրդագրություն
Ըստ Ազգային վիճակագրության ինստիտուտի՝ 2002 թվականին անցկացրած մարդահամարի տվյալների՝ Կամինյան ուներ 1275 բնակիչ (676 տղամարդ և 599 կին), և այն ամբողջությամբ գյուղական համայնք էր։ 1992 և 2002 թվականների մարդահամարների տվյալներով բնակչությունը նվազել է 10.3%-ով (147 մարդ)։

## Վարչական բաժանում
Որպես համայնք, Կամինյան Չիլիի երրորդ մակարդակի վարչական ստորաբաժանումն է,  որը կառավարում է քաղաքային խորհուրդը՝ ղեկավար քաղաքապետի կողմից։ Քաղաքապետն ընտրվում է չորս տարին մեկ։

Չիլիի ընտրական ստորաբաժանումների Պատգամավորների պալատում Մարտա Իսասին (Ind.) և Հյուգո Գուտիերեսը (ԱՀ) Կամինյան (ներառյալ Տարապակայի ամբողջ շրջանը) ներկայացնում են որպես երկրորդ ընտրատարածքային մաս։ Սենատում Խոսե Միգել Ինսուլսան (PS, 2018–2026) և Խոսե Դուրանան (UDI, 2018–2026) համայնքը ներկայացնում են որպես սենատորների առաջին ընտրատարածքի մաս (Արիկա և Պարինակոտայի ու Տարապակայի շրջան)։

## Կարևորագույն նշանակության բնակավայրեր

## Տեսարժան վայրեր
Կամինյա համայնքը ստեղծվել է 1970 թվականին՝ ավելի քան 1200 բնակիչ ունեցող Ալտուսա, Ապամիլկա, Կալատամբո, Կամինհա, Չապիկիլտա, Չիլայսա, Կիսամա, Ֆրանսիա, Մոկելլա, Նամա, Կիստագամա, Սաինյա, Յալա-Յալա գյուղեր վերամիավորումից։ Համայնքը գտնվում է զառիթափ կիրճում, ունի մշակութային, գյուղատնտեսական և հնագիտական մեծ նշանակություն։ Այն գյուղատնտեսական և զբոսաշրջության կարևոր կենտրոն է։

Կամինյա կիրճում կան հետաքրքիր ապացույցներ նախապատմական և գաղութային ժամանակաշրջանի մարդկանց գործունեության մասին։

Գյուղի մոտ կա բավականին քարքարոտ մի վայր, որտեղ կարելի է տեսնել հիասքանչ ժայռապատկերներ՝ կենդանիների, արևի, թևավոր մարդու պատկերներ. կան նաև նշաններ, որոնք դեռ չեն վերծանվել հնագետների կողմից։

## Ծանոթագրություններ

## Արտաքին հղումներ
*Կամինյայի լուսանկարը panoramio.com կայքում
*Կամինյա (citypopulation.de)

Կատեգորիա:Չիլիի քաղաքներ
Պոզո Ալմոնտե

**Պոզո Ալմոնտե** () քաղաքային համայնք Չիլիում, որը գտնվում է Ատակամա անապատի ներքին մասում։ 2007 թվականից ի վեր այն եղել է Տամարուգալ նահանգի մայրաքաղաքը։ Պոզո Ալմոնտեն ունի ավելի քան 15000 բնակիչ։ Համայնքն ունի 13766 կմ տարածք (8,554 մղոն) և սահմանակից է հետևյալ համայնքներին ՝ Իկիկե, Ալտո Հոսպիսիո, Հուարա, Պիկա, Մարիա Ելենա և Տոկոպիլյա (վերջին երկուսը ՝ Տոկոպիլյա նահանգում)։

## Ժողովրդագրություն
Ազգային վիճակագրության ինստիտուտի՝ 2017 թվականին անցկացրած մարդահամարի տվյալներով՝ Պոզո Ալմոնտեն ուներ 15711 բնակիչ (8987 տղամարդ և 6724 կին)։ 2002 և 2017 թվականների մարդահամարների տվյալներով բնակչությունն աճել է 45%-ով (4881 մարդ)։

## Վարչական բաժանում
Որպես համայնք՝ Պոզո Ալմոնտեն Չիլիի երրորդ մակարդակի վարչական ստորաբաժանումն է, որը կառավարում է քաղաքային խորհուրդը՝ ղեկավար քաղաքապետի կողմից։ Վերջինիս ընտրում են չորս տարին մեկ։

Չիլիի ընտրական ստորաբաժանումների Պատգամավորների պալատում Մարտա Իսասին (Ind.) և Հյուգո Գուտիերեսը (PC) Պոզո Ալմոնտեն (ներառյալ Տարապակայի ամբողջ շրջանը) ներկայացնում են որպես երկրորդ ընտրատարածքային մաս։ Սենատում Խոսե Միգել Ինսուլսան (PS, 2018–2026) և Խոսե Դուրանան (UDI, 2018–2026) համայնքը ներկայացնում են որպես սենատորական առաջին ընտրատարածքի մաս (Արիկա և Պարինակոտայի շրջան և Տարապակայի շրջան)։

thumb|350px|left|Պոզո Ալմոնտե շրջանի քարտեզը, Իկիկեի արևելքը

## Կարևորագույն բնակավայրեր

## Ծանոթագրություններ

## Արտաքին հղումներ
* իսպաներենով՝ Պոզո Ալմոնտեի քաղաքապետարան
* Պաշտոնակա կայք
* Պոզո Ալմոնտե (citypopulation.de)
Էլ Կարմեն դե Բոլիվար

**Էլ Կարմեն դե Բոլիվար**, համայնք Կոլումբիայի Բոլիվար դեպարտամենտում, Կարտախենա դե Ինդիասից 114 կմ հարավ-արևելք։

## Պատմություն
Այս տարածքը սկզբում բնակեցված է եղել բնիկ ամերիկյան ցեղերով (մալիբես, ֆարոտոս և պիլետաս), իսկ հետագայում նվաճվել և գաղութացվել է իսպանացիների կողմից։ 1776 թվականին Հնդկաստանի Կարտախենայի նահանգապետ Խուան դե Տորեզալ Դիազ դե Պիմիենտայի հրամանով իսպանացի մի սպա՝ Անտոնիո դե Լա Տորե Միրանդան, բնակավայրն անվանել է sitio de Nuestra Señora del Carmen, որը նշանակում է «Տիրամոր վայր Էլ Կարմենում»։

## Աշխարհագրություն
Էլ Կարմեն դե Բոլիվարի քաղաքապետարանը գտնվում է Սան Ջասինտոյի քաղաքապետարանից հարավ, Օվեջասի քաղաքապետարանից հյուսիս՝ դեպի Սուքրե, Զամբրանո և Կորդովա համայնքների քաղաքապետարանից արևմուտք և Սան Օնոֆրեի քաղաքապետարանից արևելք՝ ընդգրկելով մոտ 954 կմ² մակերեսով տարածք։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով՝ 2015 թվականին քաղաքի և մունիցիպալիտետի ընդհանուր բնակչությունը կազմել է 75151 մարդ։ Ստորև ներկայացված է քաղաքապետարանի բնակչության դինամիկան ըստ տարիների.

2005 թվականի մարդահամարի տվյալներով՝ տղամարդիկ կազմում էին Էլ Կարմեն դե Բոլիվարի բնակչության 51.8%-ը, կանայք՝ համապատասխանաբար 48.2%-ը։ Ռասայական առումով սպիտակամորթներն ու մեստիզոնները կազմում էին քաղաքի բնակչության 99,7%-ը, սևամորթներն ու մուլատները՝ 0.2%-ը, հնդիկները` 0.1%-ը [4]: Ամբողջ բնակչության գրագիտության մակարդակը կազմել է 75.5%:

## Տնտեսություն
Էլ Կարմեն դե Բոլիվարի տնտեսությունը հիմնված է գյուղատնտեսության վրա։

Համայնքն ունի բնակչության մեծ թիվ և այստեղ է կենտրոնացված ենթաշրջանի տնտեսական և առևտրային շարժը։ Այն գտնվում է Մոնտես դե Մարիայի օրոգրաֆիկ համակարգում։ Էլ Կարմեն դե Բոլիվարը դեպարտամենտի՝ բնակչության թվով երրորդ քաղաքն է և հանդիսանում է գյուղատնտեսական կարևորագույն կենտրոն՝ համարվելով «Բոլիվարի դեպարտամենտի գյուղատնտեսական և սննդամթերքի մառանը», քանի որ արտադրանքի ամբողջ բաժնի՝ հատկապես ավոկադոյի, ծխախոտի, կակաոյի, բանանի, յամի և քունջութի մեծ մատակարարն է։ Հենց այս պատճառով էլ այն հայտնի է որպես Կոլումբիայի քաղցր քաղաք։

Քաղաքային ձեռնարկությունների ընդհանուր թվի 55.1%-ը առևտրային ձեռնարկություններ են, 28.7%-ը` ծառայություններ, 15.1%-ը` արդյունաբերական ձեռնարկություններ, 1.1%-ը` տնտեսության այլ ոլորտների ձեռնարկություններ։

## Տրանսպորտ
Ինչ վերաբերում է տրանսպորտային ենթակառուցվածքներին, ապա համայնքի աշխարհագրական դիրքը նպաստավոր է ցամաքային նավահանգստի կառուցման համար։ Քանի որ վերջինս Ռուտա դել Սոլի միջոցով Կոլումբիայի Կարիբյան ավազանը կապում է Սանտանդերեսի հետ, այն նաև հանդիսանում է արևմտյան Բարանքուիլա և Կարտախենա մեծ նավահանգիստների կապող օղակը։

## Ծանոթագրություններ

## Արտաքին հղումներ
* իսպաներենով Էլ Կարմեն դե Բոլիվարի պաշտոնական կայքէջը
* http://whynationsfail.com/blog/2012/3/26/whos-afraid-of-development-the-colombian-version.html 

Կատեգորիա:1776 թվականին հիմնադրված բնակավայրեր
Կատեգորիա:Կոլումբիայի քաղաքներ
Սալի (Ալժիր)

**Սալի** (), քաղաք և համայնք Ալժիրի հարավում՝ Ադրադ վիլայեթում։ Մտնում է Ռեգանի շրջանի կազմի մեջ։

## Աշխարհագրական դիրք
Քաղաքը գտնվում է վիլայեթի արևելյան մասում՝ կենտրոնական Սահարայի օազիսներից մեկի տարածքում՝ Ալժիրի մայրաքաղաքից մոտավորապես 1110 կիլոմետր դեպի հարավ-արևմուտք (SSW)։ Ծովի մակերևույթից ունի 286 մետր բացարձակ բարձրություն։
Սալի համայնքը սահմանակից է Ին Զգմիր, Տիմոկտեն, Ռեգան և Ում էլ Ասել համայնքներին (Թինդուֆ վիլայեթ)։
Տարածքը կազմում է 16 683 կմ²։

## Կլիմա
Քաղաքի կլիման բնութագրվում է որպես անապատային կլիմա (Կյոպպենի կլիմաների դասակարգում)։ Տարվա ընթացքում տեղումները գրեթե բացակայում են (միջին տարեկան քանակը՝ 7 մմ)։ Միջին տարեկան ջերմաստիճանը 26,2&nbsp;°C է։

## Բնակչություն
2008 թվականի պաշտոնական մարդահամարի տվյալներով՝ համայնքի բնակչության թվաքանակը կազմել է 13 138 մարդ։ Տղամարդկանց բնակչության մասնաբաժինը կազմել է 50,53 %, իսկ կանանցը՝ համապատասխանաբար 49,47 %։ Բնակչության գրագիտության մակարդակը կազմել է 74,1 %։ Տղամարդկանց շրջանում գրագիտության մակարդակը կազմել է 88 %, իսկ կանանց շրջանում՝ 60,3 %։ Սալիի բնակիչների 5,1 %-ն ունեցել է բարձրագույն կրթություն, իսկ 12,7 %-ը՝ միջնակարգ կրթություն։

## Ծանոթագրություններ

Կատեգորիա:Ալժիրի քաղաքներ
Կատեգորիա:Բնակավայրեր այբբենական կարգով
Լուբանգո

**Լուբանգո** (), քաղաք Անգոլայի Ուիլա պրովինցիայում։ Պրովենցիայի վարչական կենտրոնն է։ Բնակչությունը 600 751 մարդ է (2014 թվականի մարդահամարի տվյալներով)։ Բարձրությունը ծովի մակարդակից 1719 մետր է։

## Պատմություն
Քաղաքը կառուցվել է 1885 թվականին Մադերյայից ժամանած պորտուգալական գաղութի բնակիչների կողմից։ Մինչ օրս պահպանվել են պատմաճարտարապետական հուշարձաններ Պորտուգալիայի գաղութային ժամանակաշրջանից։

## Տնտեսություն
Լուբանգոն երկաթուղով կապված է Նամիբե նավահանգստային քաղաքի հետ։ Լուբանգոյում կա նաև օդանավակայան։ Քաղաքի շրջակայքում աճում են հացահատիկներ, սիզախոտ, ծխախոտ, տարբեր մրգեր և բանջարեղեններ։ Զարգացած է մսի անասնաբուծությունը։ Արդյունաբերության հիմնական ճյուղը կաշվի վերամշակումն է։

## Կլիմա

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1885 թվականին հիմնադրված բնակավայրեր
Կատեգորիա:1885 հիմնադրումներ
Կատեգորիա:Անգոլայի բնակավայրեր
Կատեգորիա:Անգոլայի քաղաքներ
Կատեգորիա:Աֆրիկայի բնակավայրեր
Ֆելդդրիֆ

**Ֆելդդրիֆ** (), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և ՄԲերխրիֆիր տեղական մունիցիպալիտետի կազմում։

## Աշխարհագրական դիրք
Քաղաքը գտնվում է նահանգի արևմտյան մասում՝ Բերխրիֆիր գետի գետաբերանում՝ հեռավ նահանգի վարչական կենտրոն Քեյփթաուն քաղաքից մոտ 126 կիլոմետր (ուղիղ գծով) դեպի հյուսիս-արևմուտք։ Ծովի մակարդակից բացարձակ բարձրությունը կազմում է 30 մետր։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը 190 մմ է։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 17&nbsp;°C-ից (հուլիսին) մինչև 26,9&nbsp;°C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսվա ընթացքում 7,6&nbsp;°C է։

## Բնակչություն
2001 թվականի պաշտոնական մարդահամարի տվյալներով՝ բնակչությունը կազմել է 7327 մարդ, որոնցից տղամարդիկ կազմել են 47,59 %, կանայք՝ 52,41 %: Ռասայական առումով գունամորթները եղել են քաղաքի բնակչության 58,17 %-ը, սպիտակամորթները՝ 34,08 %, նոգրոիդները՝ 7,63 %, ասիացիները (այդ թվում՝ հնդիկներ)՝ 0,12 %։ Քաղաքացիների շրջանում առավել տարածված լեզուներն են եղել աֆրիկաանսը (88,82 %), կոսան (6,24 %) և անգլերենը (4,71 %)։

2011 թվականի պաշտոնական մարդահամարի ընթացքում ստացված տվյալների համաձայն՝ Ֆելդդրիֆում բնակվել է 11 017 մարդ, որոնցից տղամարդիկ կազմել են 48,55 %, կանայք՝ 51,45 %: Ռասայական առումով գունամորթները եղել են քաղաքի բնակչության 57,13 %-ը, սպիտակամորթները՝ 29,59 %, նեգրոիդները՝ 12,22 %, ասիացիները (այդ թվում՝ հնդիկներ)՝ 0,48%, այլ ցեղերի ներկայացուցիչներ՝ 0,58 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (83,52 %), կոսան (8,68 %), անգլերենը (5,76 %) և թսվանան (0,49 %)։

## Տրանսպորտ
Քաղաքով անցնում է R399 տարածաշրջանային մայրուղին։

## Տեսարժան վայրեր
Քաղաքից 25 կմ դեպի հյուսիս տեղակայված է Ռոխերպան արգելավայրը։

## Ծանոթագրություններ

Կատեգորիա:Աֆրիկայի քաղաքներ
Կատեգորիա:Հարավաֆրիկյան Հանրապետության քաղաքներ
Փորթերվիլ (ՀԱՀ)

**Փորթերվիլ** (), քաղաքը Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Բերխրիֆիր մունիցիպալիտետի կազմում։

## Պատմություն
Ժամանակակից քաղաքի տեղում բնակավայրը հիմնադրվել է 1863 թվականին Պոմոնա ֆերմայի (Pomona) հողերի վրա։ 1903 թվականին Փորթերվիլն ստացել է մունիցիպալիտետի կարգավիճակ։ Տեղանունը ծագել է Կապի գաղութի գլխավոր դատախազ Ուիլյամ Փորթերի (1805—1880) անունից։

## Աշխարհագրական դիրք
Քաղաքը գտնվում է նահանգի արևմտյան մասում՝ Ուլիֆանթսրիֆիրբերգե լեռնաշղթայից արևմուտք, նահանգի վարչական կենտրոն Քեյփթաունից մոտավորապես 104 կիլոմետր (ուղիղ գծով) դեպի հյուսիս-հյուսիս-արևելք (NNE)։ Ծովի մակարդակից բացարձակ բարձրությունը կազմում է 252 մետր։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 445 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Միջին առավելագույն ջերմաստիճանը տատանվում է 17&nbsp;°C (հուլիսին) մինչև 30,1&nbsp;°C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսվա ընթացքում կազմում է 5,4&nbsp;°C։

## Բնակչություն
2001 թվականի պաշտոնական մարդահամարի տվյալներով՝ բնակչությունը կազմել է 5864 մարդ, որոնցից տղամարդիկ կազմել են 47,41 տոկոս, կանայք՝ համապատասխանաբար 52,59 տոկոս։ Ռասայական առումով, գունամորթները կազմել են քաղաքի բնակչության 73,16 %-ը, սպիտակամորթները՝ 25,78 %, նոգրոիդները՝ 0,87%, ասիացիները (այդ թվում՝ հնդիկներ)՝ 0,2 %: Քաղաքացիների շրջանում առավել տարածված լեզուներն են եղել աֆրիկաանսը (98,87 %), անգլերենը (0,82%) և կոսան (0,26%)։

2011 թվականի պաշտոնական մարդահամարի ընթացքում ստացված տվյալների համաձայն՝ Փորթերվիլում բնակվում էր 7057 մարդ, որոնցից տղամարդիկ կազմում էին 48,12 տոկոս, կանայք՝ համապատասխանաբար 51,88 տոկոս։ Ռասայական առումով, գունամորթները եղել են քաղաքի բնակչության 76,43 %-ը, սպիտակամորթները՝ 21,04 %, նոգրոիդները՝ 1,59 %, ասիացիները (այդ թվում՝ հնդիկներ)՝ 0,38 %, այլ ցեղերի ներկայացուցիչները՝ 0,57 %: Քաղաքի բնակիչների շրջանում առավել տարածված լեզուներն են եղել աֆրիկաանսը (95,99 %), անգլերենը (1,94 %), սեսոտոն (0,54 %), թսվանան (0,48 %) և կոսան (0,28 %)։

## Տրանսպորտ
Քաղաքով անցնում է R44 տարածաշրջանային խճուղին։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Ֆիլլիրսդորպ

**Ֆիլլիրսդորպ** (), քաղաք Հարավաֆրիկյան Հանրապետության հարավ-արևմուտքում, Արևմտյան Կապ նահանգի տարածքում։ Ընդգրկված է Օֆերբերխ շրջանի կազմում։ Մաս է կազմում տեղական Տիվատերսկլուֆ մունիցիպալիտետի։

## Պատմություն
Բնակավայրը, որն ավելի ուշ վերաճել է քաղաքի, հիմնադրվել է Պետեր Հենդրիկ դե Ֆիլիպսի կողմից 1844 թվականին Ռադեյն ֆերմայի հողերի վրա։ 1901 թվականին Ֆիլլիրսդորպին շնորհվել է քաղաքի կարգավիճակ։

## Աշխարհագրական դիրք
Քաղաքը գտնվում է նահանգի հարավարևմտյան մասում, համանուն հովտում, Տիվատերսկլուֆ ջրամբարից դեպի հյուսիս, նահանգի վարչական կենտրոն Քեյփթաունից մոտավորապես 56 կիլոմետր (ուղիղ գծով) դեպի արևելք։ Ծովի մակարդակից բացարձակ բարձրությունը 336 մետր է։

## Կլիմա
Կլիման բնութագրվում է որպես միջերկրածովյան տաք (ըստ Կյոպպենի դասակարգման՝ *Csb*)։ Տարեկան միջին ջերմաստիճանը կազմում է 15,6&nbsp;°C: Միջին ջերմաստիճանը ամենացուրտ ամսվա (հուլիսի) ընթացքում կազմում է 10,8&nbsp;°C, ամենաշոգ ամսվա (փետրվարի) ընթացքում՝ 20,4&nbsp;°C: Տեղումների հաշվարկային բազմամյա նորմը 804 մմ է։

## Բնակչություն
2011 թվականի պաշտոնական մարդահամարի տվյալներով՝ Ֆիլիրսդորպի բնակչությունը կազմում էր 10 004 մարդ, որոնցից տղամարդիկ կազմում էին 50,8 տոկոս, կանայք՝ 49,2 տոկոս։ Ռասայական առումով գունամորթները եղել են քաղաքի բնակչության  44,67 %-ը, նոգրոիդները՝ 40,29 %, սպիտակամորթները՝ 12,5 %, ասիացիները (այդ թվում՝ հնդիկներ)՝ 0,2%, այլ ցեղերի ներկայացուցիչները՝ 2,33 %։ Քաղաքացիների շրջանում առավել տարածված լեզուներն են եղել աֆրիկաանսը (56,54 %), կոսան (24,56 %), սեսոտոն (12,81 %) և անգլերենը (3,44 %)։

## Տրանսպորտ
Քաղաքով անցնում է R43 տարածաշրջանային մայրուղին։ Գործում է  երկաթուղային կայարան։ Մոտակա օդանավակայանը գտնվում է Վուստեր քաղաքում։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Քուրդիկ Մամիկոնյան (8-րդ դար)

**Քուրդիկ Մամիկոնյան** (), հայ նախարար Արմինիա կուսակալությունում, Այրարատ աշխարհի Բագրևանդ գավառի իշխան (790-810), Շապուհ Մամիկոնյանի որդին, Դավիթ Մամիկոնյանի եղբայրը, Մամիկոնյանների նախարարական տոհմից։

## Ծանոթագրություններ

Կատեգորիա:Մամիկոնյաններ
Թիմեզրիթ

**Թիմեզրիթ** (, ), համայնք Ալժիրի հյուսիսային մասում՝ Բումերդես վիլայեթի Իսսեր շրջանում։

## Աշխարհագրական դիրքը
Գտնվում է վիլայեթի հյուսիսային հատվածում, ծովի մակերևույթից 747 մետր միջին բարձրության վրա։ Ընկած է երկրի մայրաքաղաք Ալժիրից 81 կիլոմետր դեպի արևելք, վիլայեթի վարչական կենտրոնից՝ Բումերդես քաղաքից 46 կիլոմետր դեպի արևելք։ Հարևանությամբ գտնվում է Իհադադեն գյուղը։ Թիմեզրիթն զբաղեցնում է 23 քառակուսի կիլոմետր տարածք2:

## Ժողովրդագրություն
1998 թվականին անցկացված մարդահամարի տվյալներով բնակչության թվաքանակը եղել է 10.699.2008 թվականի տվյալներով եղել է 9 991։

*Բնակչության թվաքանակի փոփոխություններն ըստ տարիների*.

## Պատկերասրահ

Timezrit-(Béjaïa)—Vue-générale.jpg|Բնակավայրի համայնապատկերը
Sunrise on Timezrit.jpg|Արևածագը Թիմեզրիթում
Vue d'un village de Timezrit.JPG|Տեսարան բնակավայրից
Récolte d'olives à Ifenain Ilmathen.jpg|Ձիթապտղի բերքահավաք


## Ծանոթագրություններ

## Արտաքին հղումներ

Կատեգորիա:Ալժիրի բնակավայրեր
Կատեգորիա:Ալժիրի քաղաքներ
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կետա (Գանա)

**Կետա** (), քաղաք Գանայում։ Գտնվում է նույնանուն ծովալճակի և Գվինեական ծոցի ափի միջև գտնվող նեղ շերտի վրա, Վոլտա գետի ակունքից և Ադա քաղաքից արևելք և Տոգոյի մայրաքաղաք Լոմեից հարավ-արևմուտք։ Վոլտայում գտնվող նույնանուն մունիցիպալիտետային շրջանի վարչական կենտրոնն է։ Գեղարվեստական արհեստների (կտորների, կերամիկայի և ոսկերչական իրերի արտադրության) կենտրոն է։

## Պատմություն
մինի|ձախից|Fort Prinzenstein ամրոցը Կետայում

Տարածաշրջանը բնակեցված է էվե ազգի անլո ենթախմբով, որոնք 17-րդ դարում գաղթել են Բենինի Կետու քաղաքի տարածաշրջանից։ Կետան 14-րդ դարում եղել է կարևոր առևտրային կետ։

1734 թվականին հոլանդացիները Կետայում կառուցել են Սինբելենբյուրգ (*Fort Singelenburgh*) ամրոցը։

Անլոները տիրապետում էին Վոլտա գետի մենաշնորհին, նրանք հարկեր էին վերցնում գետի երկայնքով ապրանքներ փոխադրելու համար, և եթե վաճառականները հրաժարվում էին վճարել, նրանք պարզապես առգրավում էին ողջ ապրանքը, իսկ վաճառականներին՝ ձերբակալվում։ 1784 թվականին նրանք այդպես են վարվել դանիացի վաճառականի հետ և այդպիսով դանիացիներին պատրվակ են տվել անլոների դեմ պատերազմ սկսելու։ Դանիացիներին հաջողվել է մեծ բանակ հավաքել, որտեղ իրենց զինվորներին են ուղարկել անլոյի թշնամիները՝ գայերը, ադաները, կրոնբոները, ակվապիմները, կպեմեները և անլոներին մի քանի անգամ պարտություն են մատնել։ Արդյունքում, անլոները ստիպված է եղել համաձայնել Վոլտա գետով նավարկության ազատությանը, Կետայում դանիական ամրոցի կառուցմանը, դանիացիներին անլոների երկրում առևտրի բացառիկ իրավունք տալուն, ինչպես նաև հրաժարվել են պատերազմներ վարել իրենց հարևանների դեմ։

1784 թվականին դանիացիները Կետայում կառուցել են Պրինսենստեն ամրոցը՝ Գանայի ափին գտնվող եվերպական ամրոցների ցանցի ամենաարևելյանը։ Ամրոցը մինչև 1803 թվականը եղել է ստրուկների տրանսատլանտյան առևտրի կենտրոն։ 1850 թվականին ամրոցը դանիական Ոսկե Ափի մնացած մասի հետ վաճառվել է Մեծ Բրիտանիային։ Կետան դարձել է բրիտանական գաղութների մի մասը։ Ամրոցը օգտագործվել է որպես բանտ։

1979 թվականին Վոլտայի, Մեծ Ակրայի, Կենտրոնական և Արևմտյան շրջանների ամրոցներն ու ամրություններն ընդգրկվել են Գանայում ՅՈՒՆԵՍԿՕ-ի Համաշխարհային ժառանգության ցանկում։ Ծովի մակարդակի բարձրացումը, ինչպես նաև 1965 թվականին Ակոսոմբոյի ամբարտակի կառուցումը և Թեմա նավահանգստի ընդլայնումը հանգեցրել են այն բանին, որ ափամերձ էրոզիան ոչնչացրել է Կետա քաղաքի և Պրինսենստեն ամրոցի մի մասը։ Պրինսենստեն ամրոցի պաշտպանությունը ուժեղացվել է ի հաշիվ 1991 թվականին ծովային պաշտպանական պարտի կառուցման, ջանքեր են գործադրվում մնացած մասերի կայունացման համար։

Քաղաքը նկարագրված է աֆրոամերիկացի բանաստեղծուհի Մայա Անժելայի, որը չորս տարի ապրել է Գանայում, հինգերորդ ինքնակենսագրական «Աստծո բոլոր զավակներին պահանջվում են քայլարշավային կոշիկներ» (All God ' s Children Need Traveling Shoes, 1986) գրքում։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Գանայի քաղաքներ
Դարլինգ (ՀԱՀ)

**Դարլինգ** (), քաղաքը Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Սվարտլանդ մունիցիպալիտետի կազմում։ Բաղկացած է երկու մասից՝ հենց Դարլինգից և Նյուվեդորպից։

## Պատմություն
Բնակավայրը, որն ավելի ուշ վերածվել է քաղաքի, հիմնադրվել է 1853 թվականին և ի սկզբանե կոչվել է Գրունե-Կլոֆ (Groene Kloof)։ Ավելի ուշ այն վերանվանվել է Դարլինգ՝ ի պատիվ Կապի գաղութի գեներալ-նահանգապետ սըր Չարլզ Հենրի Դարլինգի (1809-1870)։ 1901 թվականին բնակավայրն ստացել է գյուղական համայնքի կարգավիճակ, իսկ 1955 թվականին՝ մունիցիպալիտետի կարգավիճակ։

## Աշխարհագրական դիրք
Քաղաքը տեղակայված է նահանգի հարավ-արևմտյան մասում՝ Ատլանտյան օվկիանոսի ափին՝ նահանգի վարչական կենտրոն Քեյփթաունից մոտավորապես 57 կմ  (ուղիղ գծով) դեպի հյուսիս-հյուսիս-արևմուտք (NNW): Ծովի մակարդակից բացարձակ բարձրությունը կազմում է 252 մետր։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 394 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,2&nbsp;°C-ից (հուլիսին) մինչև 27,4&nbsp;°C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ընթացքում լինում է 7&nbsp;°C։

## Բնակչություն
2001 թվականի պաշտոնական մարդահամարի տվյալներով՝ քաղաքում բնակվում էր 7550 մարդ, որոնցից տղամարդիկ կազմում էին 48,45 %, կանայք՝ 51,55 %: Ռասայական տեսանկյունից գունամորթները կազմում էին քաղաքի բնակչության 85,23 %-ը, սպիտակամորթները՝ 9,4%, նոգրոիդները՝ 5,28 %, ասիացիները (այդ թվում՝ հնդիկներ)՝ 0,08%: Քաղաքացիների շրջանում առավել տարածված լեզուներն են եղել աֆրիկաանսը (96,73%), անգլերենը (4,21 %) և կոսան (3,1 %)։

2011 թվականի պաշտոնական մարդահամարի ընթացքում ստացված տվյալների համաձայն՝ Դարլինգի և Նյուվեդորպի ընդհանուր բնակչությունը կազմում էր 10 420 մարդ, որոնցից տղամարդիկ կազմում էին 47,82 %, կանայք՝ 52,18 %: Ռասայական տեսանկյունից գունամորթները կազմել են քաղաքի բնակչության 81,92 %-ը, նեգրոիդները՝ 8,58 %, սպիտակամորթները՝ 8,15 %, ասիացիները (այդ թվում՝ հնդիկներ)՝ 0,39 %, այլ ցեղերի ներկայացուցիչները՝ 0,96%։ Քաղաքի բնակիչների շրջանում առավել տարածված լեզուներն են եղել աֆրիկաանսը (85,4 %), անգլերենը (6,18 %), կոսան (5,65%), սեսոտոն (0,74 %) և թսվանան  (0,46 %)։

## Տրանսպորտ
Քաղաքով անցնում են R305 և R315 տարածաշրջանային խճուղիները։ Քաղաքում գործում է երկաթուղային կայարան։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Թիմիմուն

**Թիմիմուն** (), քաղաք և համայնք Ալժիրի կենտրոնական մասում՝ Ադրադ վիլայեթում։ Թիմիմուն շրջանի վարչական կենտրոնը։

## Աշխարհագրական դիրք
200px|մինի|աջ|Թիմիմուն համայնք
Քաղաքը գտնվում է վիլայեթի հյուսիսային մասում՝ Սահարայի հյուսիս-արևմուտքում գտնվող օազիսներից մեկի տարածքում՝ Ալժիրի մայրաքաղաքից մոտ 862 կմ դեպի հարավ-արևմուտք (SSW)։ Ծովի մակարդակից ունի 279 մետր բացարձակ բարձրություն։
Թիմիմուն համայնքը սահմանակից է Թիներկուկ, Աուգրուտ, Ուլեդ Այսա, Ուլեդ Սաիդ և Հասսի էլ Գարա (Գարդայա վիլայեթ) համայնքներին։ Տարածքը կազմում է 9936 կմ²։

## Կլիմա
Քաղաքի կլիման բնութագրվում է որպես անապատային կլիմա (Կյոպպենի կլիմաների դասակարգում)։ Տարվա ընթացքում տեղումները գրեթե բացակայում են (միջին տարեկան քանակը՝ 17 մմ)։ Միջին տարեկան ջերմաստիճանը 24,2&nbsp;°C է։  Ամենացուրտ ամսվա (հունվար) միջին ջերմաստիճանը 11,8&nbsp;°C է, իսկ ամենաշոգ ամսվանը՝ (հուլիս) 36,6&nbsp;°C:

## Բնակչություն
2008 թվականի պաշտոնական մարդահամարի տվյալներով՝ համայնքի բնակչության թվաքանակը կազմել է 33 060 մարդ։ Տղամարդկանց բնակչության մասնաբաժինը կազմել է 50,01 %, իսկ կանանցը՝ համապատասխանաբար 49,99 %։ Բնակչության գրագիտության մակարդակը կազմել է 79,6 %։ Տղամարդկանց շրջանում գրագիտության մակարդակը կազմել է 87,5 %, իսկ կանանց շրջանում՝ 71,8 %։ Թիմիմունի բնակիչների 7 %-ը բարձրագույն կրթություն է ունեցել, իսկ 19,3 %-ը՝ միջնակարգ կրթություն։

## Տրանսպորտ
Քաղաքի միջով անցնում է N 51 ազգային ավտոճանապարհը։ Թիմիմունից հարավ-արևմուտք գտնվում է համանուն օդանավակայանը։

## Ծանոթագրություններ

Կատեգորիա:Ալժիրի քաղաքներ
Կատեգորիա:Բնակավայրեր այբբենական կարգով
Քուրդիկ Մամիկոնյան (9-րդ դար)

**Քուրդիկ Մամիկոնյան** (), հայ նախարար Արմինիա կուսակալությունում, Այրարատ աշխարհի Բագրևանդ գավառի իշխան (810-852), Դավիթ Մամիկոնյանի որդին, Գրիգոր և Սմբատ Մամիկոնյանների հայրը, Մամիկոնյանների նախարարական տոհմից։

## Կենսագրություն
Ենթադրվում է, որ Քուրդիկ Մամիկոնյանը Դավիթ Մամիկոնյանի որդին է։ Բագրևանդի իշխան է դարձել մեկ այլ Քուրդիկ Մամիկոնյանից հետո, որը հավանաբար նրա հորեղբայրն էր։

852 թվականին, արաբական զորավար Բուղայի դեպի Արմինիա կուսակալություն կատարած արշավանքի ժամանակ՝ Կարինում նրա ձեռքն են ընկնում Քուրդիկը և նրա որդիները՝ Գրիգորը և Սմբատը։ Քուրդիկը գլխատվում է, իսկ նրա որդիները ուղարկվում են Ասորիք։ Քուրդիկի գլխատումից հետո Բագրևանդ գավառը անցնում է Բագրատունիներին։

## Ծանոթագրություններ

Կատեգորիա:Մամիկոնյաններ
Կատեգորիա:Բագրևանդի իշխաններ
Մալակալ

thumb|250px|Փողոց քաղաքի կենտրոնում 
**Մալակալ** (), քաղաք Հարավային Սուդանում՝ Վերին Նիլ նահանգի մայրաքաղաքը, Մալակալ շրջանի կենտրոնը։

## Պատմություն
1970 թվականի օգոստոսին քաղաքի մերձակայքում ընկել է 2000 գրամ քաշով երկնաքար-հոնդրիտ, որն արդյունքում ստացել է *Malakal* անվանումը։

2006 թվականի նոյեմբերի վերջին քաղաքում բախումներ են տեղի ունեցել Սուդանի զինված ուժերի և Սուդանի ազատագրման ժողովրդական բանակի միջև, որոնց հետևանքով մոտ 150 մարդ է սպանվել, ևս մի քանի հարյուրը՝ վիրավորվել։ Այս միջադեպը Հյուսիսի և Հարավի ներկայացուցիչների միջև ամենալուրջ հակամարտությունն է դարձել քաղաքացիական պատերազմի ավարտի մասին 2005 թվականի Նայվաշյան համաձայնագրի կնքման պահից ի վեր։

2011 թվականի փետրվարի սկզբին Հարավային Սուդանի անկախության հանրաքվեի արդյունքների հայտարարումից մի քանի օր առաջ քաղաքում բախումներ են տեղի ունեցել Սուդանի դաշնային բանակի զինվորների միջև, որոնց հետևանքով սպանվել են մի քանի զինվորական, ինչպես նաև վիրավորվել են խաղաղ բնակիչներ։ Փետրվարի 5-ին հաղորդվել էր, որ ճշտված տվյալներով, փոխհրաձգության ժամանակ զոհվել է առնվազն 20 մարդ, այդ թվում՝ երեխաներ։ Բուն հակամարտությունը տեղի է ունեցել Հարավային Սուդանի հանրաքվեի պատճառով բանակային ստորաբաժանումների հարավայինի և հյուսիսայինի բաժանելու հողի վրա, քանի որ Մալաքալում տեղակայված Սուդանի ԶՈւ ստորաբաժանումներում ծառայում են հարավի բազմաթիվ բնակիչներ, որոնք ավելի վաղ աշխարհազորից են վերցվել և քաղաքացիական պատերազմի ժամանակ ռազմական գործողություններ են իրականացրել Հյուսիսի կողմում, և նրանց մի մասը հրաժարվել է տեղափոխվել Սուդանի Հյուսիսային վիլայաթներ։ Դիմակայության ընթացքում հրաձգությունն ընթացել է ականանետերից և խոշոր տրամաչափի գնդացիրներից։ ՄԱԿ-ի Փախստականների հարցերով գերագույն հանձնակատարի վարչության հումանիտար առաքելության ներկայացուցչի տեղեկատվության համաձայն՝ այս միջադեպի հետևանքով, բացի սուդանցի զինծառայողներից, զոհվել են երկու երեխա և բեռնատարի վարորդ։ Ըստ տեղեկությունների՝ փետրվարի 6-ին այս հակամարտությունում զոհվածների թիվը հասել է 30 մարդու։

## Ֆիզիկա-աշխարհագրական նկարագիր
thumb|200px|Կլիմայի դիագրամա
Քաղաքը գտնվում է Սպիտակ Նեղոս գետի ափին՝ նրա մեջ Սոբատ գետի թափվելու վայրից հյուսիս։

### Կլիմա
Մալակալի կլիման սուբէկվատորիալ է՝ բնորոշ սավաննային՝ հստակ արտահայտված խոնավ և չոր սեզոններով։ Տարեկան տեղումների քանակը 785 մմ է։ Մալակալում միջին տարեկան ջերմաստիճանը 26,5 C° է։ Խոնավ սեզոնը սկսվում է մայիսին և տևում է մինչև հոկտեմբեր։

## Բնակչություն
Մալակալի բնակչության մեծամասնությունը դինկա, նուել, շիլուկ ազգերի ներկայացուցիչներ են, որոնց միջև երբեմն բախումներ են տեղի ունենում էթնիկական և սոցիալ-տնտեսական հողի վրա։
Բնակչությունը՝ ։

### Թվաքանակի դինամիկա

## Ծանոթագրություններ

## Արտաքին հղումներ
* Карта города Малакаль 

Կատեգորիա:Աֆրիկայի բնակավայրեր
Կատեգորիա:Բնակավայրեր այբբենական կարգով
Կատեգորիա:Հարավային Սուդանի աշխարհագրություն
Կատեգորիա:Սուդանի քաղաքներ
Շլեֆ

**Շլեֆ**, նախկինում՝ *Ալ-Ասնամ* (), մինչև 1962 թվականը՝ *Օռլեանվիլ* կամ  *Օռլեանսվիլ* (), քաղաք Ալժիրի հյուսիսային մասում. նույնանուն վիլայեթի վարչական կենտրոնը։ 2008 թվականի տվյալներով բնակչության թվաքանակը եղել է 178 616 (ըստ որոշ աղբյուրների՝ 2005 թվականին այդ ցուցանիշը կազմել է մոտավորապես 235 000)։ 1954 և 1980 թթ. ավերիչ երկրաշարժերի հետևանքով քաղաքում հազարավոր մարդիկ են զոհվել։

## Աշխարհագրական դիրքը
Քաղաքի կենտրոնը գտնվում է ծովի մակերևույթից 133 մետր միջին բարձրության վրա։ Ընկած է երկրի մայրաքաղաք Ալժիրից մոտավորապես 200 կիլոմետր դեպի հյուսիս։

## Պատմություն
Հիմնադրվել է 1843 թվականին, հինհռոմեական *Կաստելլում Տինգիտանում* (*Castellum Tingitanum*) ամրացված բնակավայրի ավերակների վրա։ Սկզբնապես կրել է *Օռլեանսվիլ* անվանումը, 1962 թվականին վերանվանվել է *Ալ-Ասնամ*, 1980 թվականից կոչվել է *Շլեֆ*՝ Ալժիրի ամենաերկար գետի անունով։ Քաղաքում գործում են Հասիբա բեն Բուալիի անվան համալսարանը, *ASO Chlef* ֆուտբոլային ակումբը։ Մերձակայքում գտնվում են քրիստոնեական հնագույն բազիլիկի ավերակներ, որի մի անկյունում պահպանվել է լաբիրինթոսատիպ խճանկար (դա քրիստոնյաների կողմից նմանատիպ զարդամոտիվի գործածման ամենահին նմուշն է համարվում)։

## Կլիմա
Շլեֆին բնորոշ է միջերկրածովյան կլիման (Köppen climate classification-ի դասակարգմամբ՝ *Csa*)՝ չափազանց շոգ ու չոր ամառներով և մեղմ ու խոնավ ձմեռներով։

## Ժողովրդագրություն
*Բնակչության թվաքանակի փոփոխություններն ըստ տարիների*.

## Տրանսպորտ
Շլեֆն ունի նույնանուն միջազգային օդանավակայան և երկաթուղային կայարան Ալժիր-Օրան երկաթգծի վրա:։

## Պատկերասրահ

Stade Boumezrag.jpg|
BD Abd El Hamid Iibn Badis.jpg|
Mirador Palace Hôtel, Chlef, Algeria 2019.jpg|
BD Ibn Badis Chlef Vers RN4.jpg|
Mosquée Saudi.jpg|
Centre ville Chlef.jpg|
Sortie Ouest Chlef.jpg|
Hotel Mirador Calèche.jpg|
Rue 1er Novembre Chlef.jpg|
Vu sur Apw.jpg|
Entrée Est (RN4).jpg|
Entree Nord.jpg|
Chlef-jardin-public.jpg|
Chlef-rue-20-août.jpg|
Salle Omnisport Nasri.jpg|
Le cirque Amar en Algérie.jpg|


## Ծանոթագրություններ

Կատեգորիա:Ալժիրի բնակավայրեր
Կատեգորիա:Ալժիրի քաղաքներ
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ